เลือกสไตล์กางเกงยีนส์ของคุณ การเลือกรองเท้าบูทหุ้มข้อ การนำเสื้อผ้ามาใส่เข้าด้วยกัน
ยีนส์ขาเต่อเป็นอะไรที่ดีสุดๆ สำหรับบูทหุ้มข้อ เลือกยีนส์ขาเต่อสักตัว ที่ปลายขาอยู่สูงจากบูท 1 นิ้ว (2.5 ซม.) คุณสามารถใส่ยีนส์ที่ความยาวขาอยู่ที่ 2 นิ้ว (5.1 ซม.)​ สูงจากบูท หากคุณต้องการโชว์ขาสักเล็กน้อย หากคุณไม่ต้องการโชว์ขาช่วงระหว่างข้อเท้าและรองเท้าบูท ขาของคุณจะดูสั้นกว่าความเป็นจริง หากคุณซื้อยีนส์ที่พับปลายขากางเกงมาอยู่แล้วก็เยี่ยมเลย! หากไม่ คุณก็สามารถม้วนขากางเกงยีนส์ที่ยาวเกินไปนิดขึ้นได้ จะม้วนกี่ทบก็ขึ้นอยู่กับความขาวของกางเกง และคุณอยากเผยให้เห็นช่วงขาระหว่างยีนส์กับรองเท้าบูทมากน้อยแค่ไหน คุณเลือกได้ว่าจะม้วนแค่หนึ่งหรือสองทบ ซึ่งก็เป็นทางเลือกที่ดีสำหรับคนตัวเล็ก หากไม่อยากยัดขากางเกงใส่ในรองเท้าบูท นี่เป็นอีกทางเลือกหนึ่งที่จะทำให้ยีนส์ดูสั้นลง วิธีนี้ได้ผลดีที่สุดหากยีนส์ของคุณยาวเกินมาไม่มาก แค่คุณพับปลายกางเกงเข้าไปด้านในกางเกงยีนส์ก็จะทำให้ขาของคุณยาวขึ้นกว่าความเป็นจริงด้วย. หากยีนส์ของคุณยาวนิดหน่อย การยัดเก็บในรองเท้าบูทก็เป็นอีกทางเลือกหนึ่ง การยัดขากางเกงเก็บในรองเท้าจะได้ผลดีกว่าหากรองเท้าบูทของคุณสูงกว่ารองเท้าหุ้มข้อปกติ เช่น รองเท้าบูทที่สูงเหนือข้อเท้าพอดี ให้แน่ใจว่ายีนส์ของคุณจะยังเรียบตรงดีหลังจากยัดขากางเกงลงไปแทนที่จะปล่อยให้กองยับย่น ยีนส์สกินนี่เป็นตัวเลือกที่ดีที่สุดในบรรดากางเกงที่จะใส่กับรองเท้าบูทหุ้มข้อส้นเตี้ย คุณอาจใส่รองเท้าบูทหุ้มข้อส้นเตี้ยกับกางเกงดำและเสื้อเบลเซอร์เพื่อความสบายตัวแต่ก็ยังดูเป็นทางการ หรือไม่ก็อาจใส่รองเท้าบูทกับยีนส์และเสื้อยืดเพื่อให้ได้สไตล์ลำลอง ดูสบายๆ บูทหนังหุ้มข้อสีดำเป็นตัวเลือกที่ดีเยี่ยมหากคุณกำลังมองหารองเท้าสักคู่ที่จะจับคู่ได้กับเสื้อฟ้าแทบจะทุกชุด คุณสามารถจับคู่รองเท้าบูทดำของคุณกับยีนส์สกินนี่ และเสื้อยืด หรือใส่กับแจ๊คเก็ตหนังและกางเกงยีนส์สีดำ คุณสามารถจับคู่รองเท้าบูทหุ้มข้อสีดำกับเสื้อผ้าแทบจะทุกชุด ไม่เพียงแค่กับชุดที่ดูทางการ รองเท้าบูทสีจัดจ้านสักคู่ก็เพียงพอแล้วกับการสร้างความมีชีวิตชีวาให้กับชุดที่คุณใส่ เช่น ใส่บูทสีแดงกับชุดดำล้วนเพื่อแต้มสีสันให้กับชุด หรือใส่เดรสเหลืองกับรองเท้าบูทหุ้มข้อสีม่วงเพื่อสีสันจัดเต็ม คุณอาจใส่บูทดีไซน์เก๋ๆ หรือบูทที่มีการปักเย็บลวดลายเพื่อความโดดเด่น รองเท้าบูทมักจะมีซิป หัวเข็มขัด หรือเชือกเป็นตัวช่วยให้แน่นกระชับ สำหรับสไตล์โฉบเฉี่ยว แค่มีรองเท้าบูทที่มีหัวเข็มขัดหรือเชือกให้ผูกจับคู่กับเสื้อแจ๊คเก็ตหนังก็เพียงพอสำหรับการสร้างลุคนี้ และใส่ยีนส์สกินนี่ขาดๆ เพื่อเพิ่มความเฉี่ยวขึ้นไปอีกขั้น เพราะตามปกติแล้ว บริเวณระหว่างกางเกงกับบูทจะเผยให้เห็นส่วนขา ให้คุณใส่ถุงเท้าสั้นที่จะไม่โผล่ขึ้นมาเหนือรองเท้าบูทของคุณ คุณอาจจะใส่ถุงเท้าหุ้มข้อแบบปกติหรือถุงเท้าสั้นที่เหมือน “ไม่ใส่” ที่มักใช้เมื่อใส่รองเท้าส้นเตี้ยก็ได้ หากคุณอยากโชว์ถุงเท้า ให้ใส่ถุงเท้าสีเข้มบางๆ เสื้อผ้าโทนสีเดียวกันทั้งชุดเป็นตัวเลือกที่ดีสำหรับลุคแบบมินิมอล หากรองเท้าบูทของคุณสีดำ เลือกใส่เสื้อดำ กางเกงยีนส์สกินนี่ดำ และแจ๊คเก็ตดำ สำหรับรองเท้าบูทหุ้มข้อสีอื่น เช่น สีน้ำเงิน กล้าๆ หน่อย และเลือกใส่โทนสีนั้นทั้งตัวไปเลย! โทนสีกลางๆ อาจจะดีสำหรับลุคลำลอง สบายๆ เลือกรองเท้าบูทหุ้มข้อสีเบจคู่กับยีนส์สกินนี่สีอ่อน และเสื้อเชิ้ตสีขาวหรือสีน้ำตาลอ่อนเพื่อให้ได้ลุคที่ดูกลางๆ เพิ่มหมวกสีน้ำตาลหรือสีเบจเป็นเครื่องประดับ รองเท้าบูทยาวมักเป็นของที่มาคู่กับอากาศหนาวๆ แต่คุณสามารถจับบูทหุ้มข้อมาใส่ได้ทั้งปี ใส่กางเกงยีนส์ที่สามารถยัดกางเกงเข้าในรองเท้าได้ หรือใส่ถุงเท้าสีเข้มบางๆ กับบูทสั้นเพื่อความอบอุ่น จากนั้น จะหยิบเอาเสื้อโค้ตขนเฟอร์ พีโค้ตตัวยาว หรือโค้ตขนเป็ด มาใส่ทับก็แล้วแต่รสนิยมของแต่ละคน แหกกฎและใส่ยีนส์สีขาว หลังหมดวันแรงงานผ่านไป คุณจะใส่กางเกงยีนส์สีขาวกับบูทสีดำ และเสื้อยืดสีขาวก็ได้ หรือจะลองแต่งตัวดูกลางๆ ไม่จัดด้วยการใส่บูทหุ้มข้อสีเบจกางเกงยีนส์สีขาว เสื้อยืดสีเนื้อ และแจ๊คเก็ตเดนิมสีอ่อน เสื้อกล้าม ยีนส์สกินนี่ และรองเท้าบูทหุ้มข้อ เป็นชุดที่น่ารักและดูมีสไตล์สำหรับเวลาอากาศอบอุ่น คุณสามารถแต่งตัวสบายๆ ได้ด้วยการใส่เสื้อกล้าม ยีนส์ขาดๆ และบูทหุ้มข้อ หรือจะแต่งตัวทางการขึ้นด้วยการใส่เสื้อผูกคอมีลายหรือเรียบๆ กับยีนส์สีดำ และบูทหุ้มข้อสีดำ
จับคู่ยีนส์ขาเต่อกับรองเท้าบูทหุ้มข้อ. ม้วนปลายกางเกงยีนส์สกินนี่. พับขากางเกงยีนส์เก็บเข้าด้านในกางเกงเพื่อให้กางเกงดูสั้นลง. ยัดยีนส์ที่ขากางเกงยาวเก็บในบูทหุ้มข้อ. เลือกใส่รองเท้าบูทหุ้มข้อส้นเตี้ยเพื่อความสบายและความมีสไตล์. ใส่รองเท้าบูทหุ้มข้อสีดำเพื่อจับคู่กับชุดหลายๆ แบบ. เลือกใส่รองเท้าบูทสีจัดจ้านเพื่อสร้างความโดดเด่น. ลองใส่บูทที่มีหัวเข็มขัดหรือที่มีเชือกผูกให้ได้ลุคที่ดูโฉบเฉี่ยว. ใส่ถุงเท้าสั้นกับบูทหุ้มข้อ. แต่งกายด้วยโทนสีเดียวทั้งชุด. เลือกสีกลางๆ สำหรับลุคทั่วไปที่ใส่ได้ทุกวัน. ใส่แจ็คเก็ตกันหนาวสไตล์เมืองหนาว. ใส่ยีนส์สีขาวของคุณทั้งปี. ลองใส่เสื้อกล้ามและยีนส์ตอนอากาศอบอุ่น.
https://www.wikihow.com/Wear-Skinny-Jeans-with-Ankle-Boots https://www.wikihow.com/Wear-Skinny-Jeans-with-Ankle-Boots https://www.wikihow.com/Wear-Skinny-Jeans-with-Ankle-Boots
Styling Your Jeans Choosing Ankle Boots Putting Together an Outfit